
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ԱՐԴԱՐԱԴԱՏՈՒԹՅԱՆ ՆԱԽԱՐԱՐ


«05» ՀՈԿՏԵՄԲԵՐԻ 2026 Թ. 	                                                                   ՔԱՂ. ԵՐԵՎԱՆ

Հ Ր Ա Մ Ա Ն N 643-Լ
ԱՐԴԱՐԱԴԱՏՈՒԹՅԱՆ ՆԱԽԱՐԱՐԻ 2019 ԹՎԱԿԱՆԻ ԴԵԿՏԵՄԲԵՐԻ 18-Ի N 593‑Լ ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ, ԻՆՉՊԵՍ ՆԱԵՎ 2020 ԹՎԱԿԱՆԻ ՀՈՒՆՎԱՐԻ 14-Ի N 10-Լ, 2021 ԹՎԱԿԱՆԻ ԱՊՐԻԼԻ 21-Ի N 163-Լ ԵՎ 2022 ԹՎԱԿԱՆԻ ՀՈՒԼԻՍԻ 25-Ի N 404-L ՀՐԱՄԱՆՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 33-րդ, 34-րդ և   37-րդ հոդվածներով․
ՀՐԱՄԱՅՈՒՄ ԵՄ

1. Արդարադատության նախարարի 2019 թվականի դեկտեմբերի 18-ի «Կալանավորված անձանց և դատապարտյալների իրազեկման թերթիկի, գինեկոլոգիական բժշկական օգնության և սպասարկման տրամադրման մատյանի, ստոմատոլոգիական բժշկական օգնության և սպասարկման տրամադրման մատյանի, արտահիվանդանոցային բժշկական օգնության և սպասարկման տրամադրման մատյանի, դիսպանսեր հաշվառման մատյանի, ստացիոնար բժշկական օգնության ցուցաբերման մատյանի, քաղաքացիական բժշկական հաստատություններ փոխադրման հաշվառման մատյանի, քրեակատարողական հիմնարկ ընդունվածների բժշկական զննության մատյանի, հոգեկան խանգարում ունեցող կալանավորված անձանց և դատապարտյալների հաշվառման մատյանի, վարակիչ հիվանդություններով տառապող կալանավորված անձանց և դատապարտյալների հաշվառման մատյանի, թմրամիջոցներից, հոգեմետ (հոգեներգործուն) նյութերից կախվածություն և հակում ունեցող կալանավորված անձանց և դատապարտյալների հաշվառման մատյանի, բաշխվող դեղերի և բժշկական այլ պարագաների հաշվառման մատյանի, դեղերի և բժշկական պարագաների քանակական հաշվառման մատյանի, դեղերի հատկացման և ընդունման մատյանների ձևերը հաստատելու մասին» N 593-L հրամանով հաստատված 2-14-րդ հավելվածներն ուժը կորցրած ճանաչել։
2․ Ուժը կորցրած ճանաչել Արդարադատության նախարարի՝ 2020 թվականի հունվարի 14-ի «Կալանավորված անձի կամ դատապարտյալի ամբուլատոր բժշկական քարտի, հիվանդության պատմագրի, հիվանդության պատմագրի (բժշկական քարտի) քաղվածքի, խոշտանգման և վատ վերաբերմունքի այլ ձևերի հետ կապված բժշկական հետազոտությունների իրականացման և դեպքերի արձանագրման ձևերը և դրանց լրացման ուղեցույցները հաստատելու մասին» N 10-Լ, 2021 թվականի ապրիլի 21-ի «Խոշտանգման կամ վատ վերաբերմունքի այլ ձևերի հետ կապված բժշկական զննության արձանագրության ձևաթղթի ձևը և խոշտանգման կամ վատ վերաբերմունքի այլ ձևերի հետ կապված բժշկական զննության արձանագրությունը կազմելու ուղեցույցը հաստատելու մասին» N 163-Լ և 2022 թվականի հուլիսի 25-ի «Հայաստանի Հանրապետության արդարադատության նախարարության քրեակատարողական հիմնարկներում հոգեկան առողջության զննության և ռիսկի գնահատման գործիքների ձևաթղթերը հաստատելու մասին» N 404-Լ հրամանները:
3.  Սույն հրամանն ուժի մեջ է մտնում հրապարակմանը հաջորդող օրվանից։

